**Ülvi Qənizadə** (1 yanvar 1999, Sumqayıt) — Azərbaycanı təmsil edən yunan-roma güləşçisi, 2023-cü il Avropa Çempionatının qalibi.

Karyerası
---------

Ülvi Qənizadə 2015-ci ilin avqustunda Bosniya və Herseqovinanın Sarayevo şəhərində baş tutan yeniyetmələr arasında Dünya Çempionatının bürünc medalına sahibi oldu.

Daha sonra Ülvi Qənizadə 2016-cı ilin martında İranın Tehran şəhərində baş tutan Yadigar İmamın xatirəsinə həsr olunan beynəlxalq turnirdə gümüş medalın sahibi oldu. Həmin ilin iyulunda İsveçdə baş tutan yeniyetmələr arasında Avropa Çempionatının bürünc medalına sahib olan Ülvi Qənizadə, sentyabrda Gürcüstanda baş tutan yeniyetmələr arasında Dünya Çempionatının final görüşündə Qırğızıstan nümayəndəsi Ağyol Mahmudova məğlub olaraq turnirin gümüş medalına sahib oldu.

2017-ci ilin iyununda Almaniyanın Dortmund şəhərində baş tutan gənclər arasında Avropa Çempionatında mübarizə aparmaqla gənclərin turnirlərində debüt edən Ülvi Qənizadə, ümumi nəticədə 12-ci pillədə qərarlaşdı.

2018-ci ilin mayında Qazaxıstanda baş tutan Jaqsiliq Üşqempirovun xatirəsinə həsr olunan beynəlxalq turnirin qalibi olan Ülvi Qənizadə, həmin ayda Rusiyada baş tutan hərbçilər arasında Dünya Çempionatının final görüşündə Rusiya nümayəndəsi Adam Quraqa məğlub olaraq turnirin gümüş medalına sahib oldu. Daha sonra o, iyunda İstanbul şəhərində baş tutan 23 yaşlılar arasında Avropa Çempionatında 11-ci pillədə qərarlaşdı. İyulda İtaliyanın Roma şəhərində gənclər arasında Avropa Çempionatının həlledici görüşündə Rusiya təmsilçisi Məhəmməd Yarbilov üzərində qələbə qazanaraq turnirin qalibi olan Ülvi Qənizadə, sentyabrda Trnava şəhərində gənclər arasında Dünya Çempionatında uğursuz nəticə göstərdi və 24-cü pillənin sahibi oldu.

2019-cu ilin aprelində Rumıniyanın Buxarest şəhərində Avropa Çempionatlarında debüt edən Ülvi Qənizadə, turniri 10-cu pillədə başa vurdu. Daha sonra o, iyunda İspaniyada gənclər arasında Avropa Çempinatında 8-ci pillənin sahibi olsa da, avqustda Estoniyanın Tallin şəhərində baş tutan gənclər arasında Dünya Çempionatının final görüşündə Rusiya nümayəndəsi Sergey Stepanova məğlub olaraq turnirin gümüş medalına layiq görüldü.

Ülvi Qənizadə 2020-ci ildə İtaliyanın Roma şəhərində baş tutan Avropa Çempionatının bürünc medalına sahib oldu.

2021-ci ildə isə Ülvi Qənizadə Norveç şəhərində (Norveç) baş tutan Dünya Çempionatını 8-ci pillədə başa vursa da, Belqrad şəhərində (Serbiya) şəhərində baş tutan U23 Dünya Çempionatının bürünc medalına sahib oldu.

Ülvi Qənizadə 2022-ci ildə əvvəlcə İstanbul şəhərində baş tutan Vəhbi Əmrənin xatirəsinə həsr olunan beynəlxalq turniri onuncu pillədə başa vursa da, daha sonra Budapeşt şəhərində Avropa Çempionatının bürünc, Roma şəhərində Matteo Pellicone Turnirinin və Konya şəhərində V İslam Həmrəyliyi Oyunlarının gümüş medallarına sahib oldu. Serbiyanın Belqrad şəhərində baş tutan və ilin əsas turniri hesab olunan Dünya Çempionatında isə Ülvi Qənizadə turniri gümüş medalla başa vurdu.

2023-cü ildə Ülvi Qənizadə əvvəlcə Xorvatiyanın Zaqreb şəhərində baş tutan Zagreb Open beynəlxalq turnirində mübarizə aparsa da, turniri 22 idmançı sırasında 20-ci pillədə başa vurdu. Apreldə isə Ülvi Qənizadə Avropa Çempionatında mübarizə apardı. 1/8 final mərhələsində Ukrayna nümayəndəsi Andrey Kuliyə 4:1, 1/4 final mərhələsində Bolqarıstan nümayəndəsi Devid Dimitrova 4:1, 1/2 final mərhələsində isə Türkiyə nümayəndəsi Səlcuq İnana 2:1 hesabları ilə qalib gələn Ülvi Qənizadə, turnirin final görüşündə Fransa nümayəndəsi İbrahim Qanema 8:8 hesabı ilə qalib gəldi və Avropa Çempionatının qalibi oldu. Həmin il Macarıstanda Varga Yanos beynəlxlq turnirinin gümüş medalına sahib olan Ülvi Qənizadə Serbiyada Dünya Çempionatında uğursuz çıxış elədi və turniri 12-ci pillədə başa vurdu.

Nəticələri
----------

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| 1 | 2015 | Yeniyetmələrin Dünya Çempionatı | Bosniya və Herseqovina Bos. və Herseqovina | **3.** |
| 2 | 2016 | Yadigar İmam Turniri | İran İran | **2.** |
| 3 | Yeniyetmələrin Avropa Çempionatı | İsveç İsveç | **3.** |
| 4 | Yeniyetmələrin Dünya Çempionatı | Gürcüstan Gürcüstan | **2.** |
| 5 | 2017 | Gənclərin Avropa Çempionatı | Almaniya Almaniya | 12. |
| 6 | 2018 | Jaqsiliq Üşqempirov Turniri | Qazaxıstan Qazaxıstan | **1.** |
| 7 | Hərbçilərin Dünya Çempionatı | Rusiya Rusiya | **2.** |
| 8 | U-23 Avropa Çempionatı | Türkiyə Türkiyə | 11. |
| 9 | Gənclərin Avropa Çempionatı | İtaliya İtaliya | **1.** |
| 10 | Gənclərin Dünya Çempionatı | Slovakiya Slovakiya | 24. |
| 11 | 2019 | Avropa Çempionatı | Rumıniya Rumıniya | 10. |
| 12 | Gənclərin Avropa Çempionatı | İspaniya İspaniya | 8. |
| 13 | Gənclərin Dünya Çempionatı | Estoniya Estoniya | **2.** |
| 14 | 2020 | Avropa Çempionatı | İtaliya İtaliya | **3.** |
| 15 | Fərdi Dünya Çempionatı | Serbiya Serbiya | 12. |
| 16 | 2021 | Dünya Çempionatı | Norveç Norveç | 8. |
| 17 | U-23 Dünya Çempionatı | Serbiya Serbiya | **3.** |
| 18 | 2022 | Vəhbi Əmrə Turniri | Türkiyə Türkiyə | 10. |
| 19 | Avropa Çempionatı | Macarıstan Macarıstan | **3.** |
| 20 | Matteo Pellicone Turniri | İtaliya İtaliya | **2.** |
| 21 | İslam Həmrəyliyi Oyunları | Türkiyə Türkiyə | **2.** |
| 22 | Dünya Çempionatı | Serbiya Serbiya | **2.** |
| 23 | 2023 | Zagreb Open | Xorvatiya Xorvatiya | 20. |
| 24 | Avropa Çempionatı | Xorvatiya Xorvatiya | **1.** |
| 25 | Varga Yanos Turniri | Macarıstan Macarıstan | **2.** |
| 26 | Dünya Çempionatı | Serbiya Serbiya | 12. |

İstinadlar
----------

1. ↑  *International Wrestling Database.* "**ULVI GANIZADEH**". www.iat.uni-leipzig.de (ingilis). 2022-08-22. 2022-08-22 tarixində arxivləşdirilib. İstifadə tarixi: 22.08.2022.
2. ↑  *International Wrestling Database.* "2015 // World Championship // Cadets // Greco-Roman // 69 Kg. // Results". www.iat.uni-leipzig.de (ingilis). 2022-08-04. 2022-08-22 tarixində arxivləşdirilib. İstifadə tarixi: 02.08.2022.
3. ↑  *International Wrestling Database.* "2016 // Yadegar Imam Cup // Juniors // Greco-Roman // Team // Results". www.iat.uni-leipzig.de (ingilis). 2022-08-04. 2022-08-22 tarixində arxivləşdirilib. İstifadə tarixi: 02.08.2022.
4. ↑  *International Wrestling Database.* "2016 // European Championshis // Cadets // Greco-Roman // 69 Kg. // Results". www.iat.uni-leipzig.de (ingilis). 2022-08-04. 2022-08-22 tarixində arxivləşdirilib. İstifadə tarixi: 02.08.2022.
5. ↑  *International Wrestling Database.* "2016 // World Championship // Cadets // Greco-Roman // 69 Kg. // Results". www.iat.uni-leipzig.de (ingilis). 2022-08-04. 2022-08-22 tarixində arxivləşdirilib. İstifadə tarixi: 02.08.2022.
6. ↑  *International Wrestling Database.* "2017 // European Championship // Juniors // Greco-Roman // 74 Kg. // Results". www.iat.uni-leipzig.de (ingilis). 2022-08-04. 2022-08-22 tarixində arxivləşdirilib. İstifadə tarixi: 02.08.2022.

| ⛭Güləş üzrə Avropa Çempionatının qalibi olan Azərbaycan idmançıları |
| --- |
| 10 dəfə | Mariya Stadnik |  |
| 4 dəfə | Hacı Əliyev |
| 3 dəfə | Namiq Abdullayev • Xetaq Qazyumov • Cəbrayıl Həsənov • Rafiq Hüseynov |
| 2 dəfə | Məhəmməd İbrahimov • Rövşən Bayramov • Nadejda Sementsova • Elçin Əliyev • Giorgi Edişeraşvili • Eldəniz Əzizli • Həsrət Cəfərov |
| 1 dəfə | Natiq Eyvazov • Nazim Əlicanov • Vitali Rəhimov • Zəlimxan Hüseynov • Çamsulvara Çamsulvarayev • Əli İsayev • Mahmud Məhəmmədov • Həsən Əliyev • Sona Əhmədli • Yuliya Ratkeviç • Toğrul Əsgərov • Ruslan Dibirhacıyev • Nataliya Sinişin • Şərif Şərifov • Elis Manolova • Sənan Süleymanov • Məhəmmədxan Məhəmmədov • Əliabbas Rzazadə • Ülvi Qənizadə • Murad Məmmədov • Nihat Məmmədli • Alyona Kolesnik |